อสังหาริมทรัพย์เสมือนจริง - ที่ดินบน HighStreet World ถูกออกแบบให้มีลักษณะเป็นกระเบื้องรูปหกเหลี่ยมกระจายไปทั่วแผนที่ โดยกระเบื้องหกเหลี่ยมแต่ละแผ่นจะถูกเรียกว่า “Hex” และแต่ละอันจะมีเส้นผ่านศูนย์กลาง 44 เมตร ซึ่งผู้ใช้สามารถซื้อเป็นทีละแผ่นหรือซื้อเป็นชุดเซ็ตตามสถานที่ต่าง ๆ ได้ โดยเจ้าของ Hex สามารถพัฒนาอะไรก็ได้บนที่ดินตามต้องการ เช่น บ้าน คลับ และร้านค้า เป็นต้น
ใน Initial Home Offers (IHO) ของ HighStreet กำหนดให้ผู้ใช้สามารถซื้ออสังหาริมทรัพย์ที่มีจำนวนจำกัดได้ทั่วทั้ง 5 ภูมิภาคหลัก: HighStreet City, AVAX Alps, Binance Beach, Republic Realm และ Animoca Archipelago ซึ่งแต่ละภูมิภาคมีอสังหาริมทรัพย์ที่แตกต่างกันออกไป ตัวอย่างเช่น ประเภทแรกที่จะเปิดตัวจาก HighStreet City ใน IHO คือ Vive Tower ที่ HTC จะมีอำนาจ ซึ่งผู้ที่ต้องการซื้ออสังหาริมทรัพย์ใน 4 ภูมิภาคที่เหลือจะต้องทำแบบสอบถามเล็กน้อย เพื่อที่ทีมงานจะต้องใช้ในการพิจารณาคัดเลือกผู้เล่นไปยังภูมิภาคที่เหมาะสมที่สุด
การเป็นเจ้าของอสังหาริมทรัพย์ใน HighStreet World จะทำให้ผู้เล่นมีโอกาสมากมายที่จะได้รับผลตอบแทนจากการทำธุรกรรม และกิจกรรมทางเศรษฐกิจต่าง ๆ ภายในพื้นที่ของตนเอง นอกจากนี้เจ้าของที่ดินสามารถปรับแต่งได้ทุกอย่าง ตั้งแต่ผนังไปจนถึงของประดับตกแต่งและเฟอร์นิเจอร์ภายในบ้าน รวมถึงยังสามารถจัดแสดงผลงาน NFT ของตนเอง เชิญเพื่อนเข้ามา และอื่น ๆ อีกมากมาย
Fomo Duck Squad (เป็ด) - Forever Fomo Duck Squad หรือเป็ด เป็นมาสคอตและอวาตาร์ NFT อย่างเป็นทางการของ HighStreet World ซึ่งเมื่อทำการซื้อเป็ด 2D แล้วมันจะสามารถแปลงร่างเป็นเป็ด 3D ในเกมได้ นอกจากนี้ผู้ที่เป็นเจ้าของเป็ดยังสามารถเจ้าถึงคลับสุดพิเศษใน HighStreet World รวมถึงดรอปและห้องเก็บของสุดพิเศษ อย่างไรก็ตามเป็ดหรือ Fomo Duck Squad เป็น NFT ที่มีเอกลักษณ์ไม่ซ้ำใครและอยู่บนเครือข่าย Ethereum Blockchain ดังนั้นเจ้าของจึงสามารถค้าเทรดและซื้อขายได้ในตลาดต่าง ๆ ได้อย่างอิสระ